Source: http://sportpesurse.ro/steaua-si-csm-oradea-turul-doi-preliminar-al-ligii-campionilor/
Timestamp: 2018-09-22 22:52:17+00:00

Document:
Steaua şi CSM Oradea, în turul doi preliminar al Ligii Campionilor - Sport pe surse
Steaua şi CSM Oradea, în turul doi preliminar al Ligii Campionilor
Steaua Bucureşti şi CSM Digi Oradea au obţinut calificarea în turul doi preliminar al Ligii Campionilor la polo pe apă, care se va desfăşura la jumătatea lunii octombrie.
Steaua București s-a calificat în turul al doilea preliminar al Ligii Campionilor, după ce a surclasat echipa poloneză KS Arkonia Szczecin cu scorul de 17-3 (5-0, 5-0, 3-1, 4-2), meci desfășurat în orașul La Valletta (Malta), în ultimul său meci din Grupa D a primului tur preliminar. Marcatorii golurilor echipei bucureștene au fost Adria Delgado (4), Djordje Filipovic (3), Dimitri Goanță (3), Iulian Rădoi (2), Codrin Cotrău (2), Ivan Krizman, Andrei Ghiban, Daniel Robu. Pentru Arkonia au punctat Luka Nimac, Karol Walkowiak și Piotr Lawniczak.
În celălalt meci al grupei, Jadran Carine Herceg Novi (Muntenegru) a spulberat echipa locală din La Valletta cu 25-1.
În clasamentul final, Jadran a ocupat primul loc, cu 9 puncte, urmată de Steaua, 6 puncte, ambele fiind calificate în faza următoare, La Valletta, 3 puncte, KS Arkonia, 0 puncte.
De cealaltă parte, CSM Digi Oradea, vicecampioana României, a învins lejer formația turcă Galatasaray Istanbul cu 14-7 (2-2, 4-0, 6-4, 2-1) în Grupa D, după 11-5 cu echipa olandeză UZSC Utrecht. Pentru echipa orădeană au marcat Tiberiu Negrean (5 goluri), Ramiro Georgescu (3), Boris Pavlovic (2), Mihnea Gheorghe (2), Andrei Crețu și Andrei Prioteasa. Golurile oaspeților au fost înscrise de Togan Ozbek (2), Can Gozusulu, Milos Korolija, Berk Biyik, Deniz Balta, Ulvi Akkaya. În celălalt meci al grupei, VK Mornar Split a învins-o pe UZSC Utrecht cu 13-6.
VK Mornar Split și CSM Digi Oradea și-au asigurat deja prezența în turul doi preliminar, cu câte șase puncte în grupă, urmate de Galatasaray și Utrecht, fără vreun punct. Primele două clasate se califică în faza următoare. Duminică vor avea loc ultimele jocuri ale grupei, Galatasaray — Utrecht și CSM Digi Oradea — VK Mornar Split, însă rezultatele vor conta doar la stabilirea clasamentului final.
Ambele reprezentante ale noastre s-au calificat în turul doi preliminar, care se va desfăşura între 14 şi 16 octombrie.
Tagsoradeasteauazoom
Stanciu nu știa că s-a calificat în semifinalele Cupei Ligii!
Sârbii de la Partizan nu-i știu pe steliști, dar vor să-i învingă
Chipciu, somat să nu mai posteze pe Facebook
ECA, „drogul” culturiștilor, l-a ucis pe Ekeng?
Dovada că CFR Cluj a înșelat Comisiile și jucătorii

References: CSM 
 CSM 
 CSM 
 CSM 
 CSM 
 CSM